കതിരൂരില് നിയന്ത്രണം വിട്ട ചെങ്കല് ലോറിയിടിച്ച് ബൈക്ക് യാത്രികര്ക്ക് ഗുരുതര പരുക്ക് കൂട്ടയിടിയില് നിര്ത്തിയിട്ടിരുന്ന കാറും തകര്ന്നു പരിക്കേറ്റവര് പരിയാരം മെഡിക്കല് കോളേജില് തലശേരി: കതിരൂര് ആറാം മൈല് പെട്രോള് പമ്ബിന് മുന്വശം നിയന്ത്രണംവിട്ട ടിപ്പര്ലോറി ബൈക്കിലും റോഡരികില് നിര്ത്തിയിട്ട കാറിലും ഇടിച്ച് രണ്ടു പേര്ക്ക് പരുക്കേറ്റു. ഗുരുതരമായി പരുക്കേറ്റവരെ കൂത്തുപറമ്ബ് ജനറല് ആശുപത്രിയില് പ്രാഥമിക ചികിത്സ നല്കിയതിനു ശേഷം പരിയാരം മെഡിക്കല് കോളേജാശുപത്രിയില് പ്രവേശിപ്പിച്ചു. ആറാം മൈല് പെട്രോള്പമ്ബിന് സമീപമാണ് ടിപ്പര് ലോറിയും ബൈക്കും കൂട്ടിയിടിച്ചത്. എതിരെ വന്നിരുന്ന ബൈക്ക് യാത്രികരായ രണ്ടുപേര്ക്കാണ് പരുക്കേറ്റത്. ഇടിയുടെ ആഘാതത്തില് നിയന്ത്രണം വിട്ട വാഹനങ്ങള് റോഡരികില് നിര്ത്തിയിട്ട കാറിലിടിച്ചാണ് നിന്നത്. വൈകുന്നേരം നാലരയോടെയാണ് അപകടം. കൂത്തുപറമ്ബ് ഭാഗത്തു നിന്നും തലശേരി ഭാഗത്തേക്ക് പോവുകയായിരുന്ന ലോറിയാണ് നിയന്ത്രണം വിട്ടത്. ലോറിയുടെ ഇടിയുടെ ആഘാതത്തില് നിയന്ത്രണം വിട്ട വാഹനങ്ങള് മറ്റുവാഹനങ്ങളിലിടിച്ച് നില്ക്കുകയായിരുന്നു. ബൈക്ക് യാത്രികരായ മാങ്ങാട്ടിടം ദേശബന്ധു സ്വദേശികളായ ജിഷ്ണു പ്രദീപ്, രജിലേഷ് എന്നിവര്ക്കാണ് പരുക്കേറ്റത്. ഇരുവരെയും പ്രാഥമിക ചികിത്സ നല്കിയതിനു ശേഷം പരിയാരത്തെ കണ്ണൂര്മെഡിക്കല് കോളേജാശുപത്രിയില് പ്രവേശിപ്പിച്ചു. കതിരൂര് എസ്. ഐമാരായ അനില്ലാല്, ഷാജി എന്നിവര് സ്്ഥലത്തെത്തി വാഹനങ്ങള് പൊലിസ് സ്റ്റേഷനിലേക്ക് മാറ്റി. Stories you may Like